b'\n_START_ARTICLE_\nTrdnjavska cerkev Biertan\n_START_SECTION_\nOzadje in cerkev\n_START_PARAGRAPH_\nBiertan so ustanovili transilvanski Sasi v srednjeve\xc5\xa1ki Ogrski. Omogo\xc4\x8dil je organizirati trg in ga postavil v konkurenco s krajema Media\xc5\x9f in Mo\xc5\x9fna. Bil je tudi sede\xc5\xbe \xc5\xa1kofovske sa\xc5\xa1ke luteranske cerkve od leta 1572 do leta 1867. Je primer trdnjavske cerkve in njene obrambe. _NEWLINE_Cerkev je dvoranska, s tremi ladjami, ki je obdr\xc5\xbeala obliko blizu izvirniku in je bila zadnja taka cerkev zgrajena v Transilvaniji. Zgrajena je bila med letoma 1486 in 1524 na mestu prej\xc5\xa1nje romanske cerkve. Posve\xc4\x8dena je Devici Mariji in zgrajena v poznem gotskem slogu z renesan\xc4\x8dnimi dodatki. Struktura je bila prilagojena gri\xc4\x8devnati pokrajini. Kor je dolg 18 m, z obokanim stropom, vse tri ladje imajo enako vi\xc5\xa1ino z rebrasto obokanim stropom. Obrambna raven nad korom ima parapet in prsobran. Druga raven, ki je bila lesena, so poru\xc5\xa1ili leta 1803. Poliptih, oltarni nastavek, ima 28 plo\xc5\xa1\xc4\x8d, ki so bile narejene med letoma 1482 in 1513. Slikar se je verjetno \xc5\xa1olal na Dunaju in v N\xc3\xbcrnbergu. V centru je oblikovana skupina:razpelo z vise\xc4\x8dim Jezusom Kristusom, Marija stoji in Marija Magdalena sprejema kri\xc5\xbe. Zgornje plo\xc5\xa1\xc4\x8de ka\xc5\xbeejo vizije Ezekiela in Avgu\xc5\xa1tina. Kamnita pri\xc5\xbenica, ki prikazuje prizore vklesane v reliefu, sega v leto 1523. Z intarzijo bogato okra\xc5\xa1ena vrata zakristije imajo zapleteno klju\xc4\x8davnico, prikazano na  Pari\xc5\xa1ki svetovni razstavi leta 1889. Osrednji sistem zaklepanja vrat v trinajstih to\xc4\x8dkah zagotavlja varnost dragocenosti, ki jih hranijo v zakristiji.\n_START_SECTION_\nUtrdbe in priznanja\n_START_PARAGRAPH_\nKralj je odobril mestu pravico do no\xc5\xa1enja oro\xc5\xbeja, ko je otomanska vojska zastra\xc5\xa1evala okolico. Transilvanskih Sasi so se odlo\xc4\x8dili za izgradnjo trnjavske cerkve namesto utrdb okoli mesta.  Cerkev ima tri vrste zunanjih obzidij, ki jih povezujejo vhodni stolpi, skupaj devet. Prvo, s \xc5\xa1tirimi stolpi, izvira iz 14. stoletja; drugo je bilo zgrajeno skupaj s cerkvijo in ima vrsto okrepitev z loki; tretje, tudi s stolpi, je iz 16. in 17. stoletja. Stolp z uro severno od cerkve slu\xc5\xbei tudi kot vrata v notranje dvori\xc5\xa1\xc4\x8de. \xc5\xa0tiri nadstropja visok, ima lesen obrambni hodnik s parapetom. Ura je nad piramidasto streho. Leseni zvonik se nahaja severno od cerkve. Stolp mavzolej vsebuje nagrobnike za duhovnike, ki so zgradili cerkev, kot tudi \xc5\xa1kofe pokopane v Biertanu. Katoli\xc5\xa1ki stolp so uporabljali nekateri Sasi, ki niso sprejeli reformacije, ampak so ohranili svojo rimokatoli\xc5\xa1ko vero. Njegova kapela (ca. 1520-1530) ima redek primer transilvanskega stenskega slikarstva iz 16. stoletja, v katerem prevladuje izjema od neprijazne estetike, ki je tedaj prevladovala.  Osnova vsebuje "zakonski zapor", kjer so bili pari, ki so se \xc5\xbeeleli  razvezati tako omejeni, da bi se lahko bili prepri\xc4\x8dali, ali so res \xc5\xbeeleli kon\xc4\x8dati svoj zakon. Zapor je trajal dva tedna, ki bi ga par lahko zapustil pred\xc4\x8dasno, \xc4\x8de se je uskladil. Deliti je moral eno posteljo, kro\xc5\xbenik in \xc5\xbelico. V treh stoletjih, kar so \xc5\xa1kofje prebivali v Biertanu, je en par kon\xc4\x8dal z razvezo. _NEWLINE_Cerkev je bila zasedena in oropana leta 1704, v \xc4\x8dasu R\xc3\xa1k\xc3\xb3czijeve vojne za neodvisnost. Utrpela je \xc5\xa1kodo v potresu Vrancea leta 1977, nato pa do\xc5\xbeivela prenovo med letoma 1983 in 1989. Od leta 1990 prihajajo Sasi vsako leto v Biertan na praznovanje dedi\xc5\xa1\xc4\x8dine svoje. Leta 1993 je bil Biertan in njegova trdnjavska cerkev razgla\xc5\xa1ena za Unescovo svetovno dedi\xc5\xa1\xc4\x8dino; skupaj s \xc5\xa1e \xc5\xa1estimi drugimi vasmi so v letu 1999 oblikovali Vasi s trdnjavskimi cerkvami v Transilvaniji.  Poleg tega je cerkev navedena kot zgodovinski spomenik pri romunskem ministrstvu za kulturo in verske zadeve.  Biertan je bil leta 2011 predmet dveh znamk, ki sta jih pripravili skupaj Nem\xc4\x8dija in Romunija.'